ביום ב', 20 אוקטובר 2014, התקיים בהיכל התרבות באשקלון ערב התרמה והוקרה לבית החולים ברזילי. הערב הופק בשיתוף פעולה בין עמותת ידידי בית החולים, בראשות מר רוני מהצרי, עיריית אשקלון והנהלת בית החולים. הכנסות הערב יוקדשו לשיפוץ ושדרוג המחלקה הפסיכיאטרית בבית החולים.
היה זה ערב מיוחד ומרגש היכל התרבות היה גדוש בידידי בית החולים, תורמים, צוותי עובדי בית החולים ויחידות צבאיות שהוצבו וסייעו לבית החולים במהלך מבצע "צוק איתן", לרבות חיילי סוללת כיפת-ברזל שמוצבת באשקלון.
בכנס נאמו ובירכו שרת הבריאות, מנכ"ל משרד הבריאות, מר רוני מהצרי, יו"ר עמותת ידידי בית החולים, ראש העיר, מר איתמר שמעוני ומנכ"ל בית החולים, ד"ר חזי לוי. הנואמים בירכו את בית החולים והמסירות שבה הוא מטפל. השרה והמנכ"ל העלו על נס את פעילות בית החולים והצלת החיים במהלך מבצע צוק איתן, ועל כך שבית החולים הוכיח עצמו כעומד בשורה הראשונה בטיפול מסור והצלת חיים. הקהל התרגש כשהוקרן סרטון על חולה במחלקה הפסיכיאטרית ששוקמה לחלוטין וחזרה לחיק משפחתה, והיא עלתה לבמה והודתה לצוות המחלקה שהציל אותה, לדבריה.
ראש העיר חזר והדגיש את חשיבות בית החולים בקרב קהילת אשקלון והדגיש שפיתוחו וגדילתו הינם חלק מגדילת העיר. שיא מרגש נוסף היו דבריו של מר אבינועם לוי, אביו של ירין לוי, תושב אשקלון בן 16, שנפגע קשה מאוד מרסיסי טיל ליד ביתו ועבר החייאה וסדרת טיפולים וניתוחים וחזר לשגרת חיים רגילה. האב הודה לסגל בית החולים במילים נרגשות על שהציל את חיי בנו.
בתחילת הערב נהנו המבקרים מכיבוד עשיר שנתרם כולו על ידי גן האירועים "גני הצבי" ובהמשך הערב צפה הקהל ונטל חלק פעיל בהופעה מרגשת בהנחיית שמעון פרנס. הופעה שהופקה על ידי קשרי-תרבות והציגה מסע מוסיקלי בחופי הים התיכון , בהשתתפות מחשמלת של התזמורת האנדלוסית אשקלון וזמרים מהשורה הראשונה.
היה זה ערב מרגש, מלא אחדות וגאווה של כול האורחים ובעל חשיבות מאין כמוה להתקדמות בית החולים למען שיפור השירות לתושבים בכלל ובמחלקה הפסיכיאטרית בפרט, ועל כך הודה מנהל בית החולים לתורמים ולאנשי העסקים שנכחו ואשר תומכים במהלך כול הזמן בבית החולים ובפעילותו, לעמותה ולעומד בראשה, ולראש העיר ולמשרד הבריאות על התמיכה במרכז הרפואי ברזילי.
מצגת על סגל המרכז הרפואי נטע קרני-הפסנתרנית הצעירה, פותחת את הערב. המנהל האדמיניסטרטיבי, מנכ"ל משרד הבריאות, שרת הבריאות, מנהל המרכז הרפואי.
רוני מהצרי, יו"ר העמותה מברך בערב ההתרמה.
שרת הבריאות נושאת דברים. מנכ"ל משרד הבריאות משבח את צוות המרכז אביו של ירין שנפצע במהלך "צוק איתן" מרגש את הקהל.
הקהל באולם לכתבה בעתון "קול העיר אשקלון"